ועדת הכנסת, כנסת 25, פרוטוקול מספר 120, 2024-01-15 00:00

אופיר כץ: בוקר טוב לכולם, אני מתכבד לפתוח את ישיבת ועדת הכנסת

אופיר כץ:  היום יום שני, ה' בשבט התשפ"ד  - 15 בינואר 2024

אופיר כץ:  הנושא הראשון על סדר היום: בקשת יושב ראש ועדת הבריאות להקדמת הדיון בהצעת חוק זכויות החולה (תיקון מס' 16) (מקבל החלטות זמני לטיפול רפואי), התשפ"ד-2023 (מ/1689), לפני הקריאה השנייה והשלישית

אופיר כץ:  בקשה, חבר הכנסת מישרקי

יונתן מישרקי: תודה רבה

יונתן מישרקי:  הצעת החוק מדברת על כך שבן משפחה יוכל לקבל החלטות באופן זמני עבור מטופל שלא מסוגל לקבל החלטה מדעת וזקוק לטיפול רפואי דחוף שיינתן על ידי חוות דעת של רופא

יונתן מישרקי:  הדחיפות בהצעת החוק הזאת באה בעקבות המלחמה, בעקבות כך שיש הרבה מאוד חיילים פצועים שאנחנו רוצים לחסוך למשפחה את הטרחה והטלטלה לפנות לבתי המשפט

יונתן מישרקי:  כמובן שהידקנו את החוק הזה הדק היטב במהלך הדיונים בוועדה

יונתן מישרקי:  אנחנו מבקשים את אישור הוועדה לטובת העניין הזה

אופיר כץ: מישהו רוצה להתייחס? אם כך, מי בעד?     

אופיר כץ: אושר

אופיר כץ: בקשת יושב ראש ועדת הכלכלה להקדמת הדיון בהצעת חוק לתיקון פקודת היבוא והיצוא (מס' 5) (מתווה לשינוי שיטת היבוא), התשפ"ג-2023 (מ/1653), לפני הקריאה השנייה והשלישית

אופיר כץ:  יציג יושב ראש ועדת הכלכלה חבר הכנסת דוד ביטן

אופיר כץ:  בקשה, אדוני

דוד ביטן: יש לנו חוק שעכשיו העברנו בנוגע למשרד התחבורה שהוא דחוף מאוד כי זה אישור רטרואקטיבי לתאריך

דוד ביטן:  זה צריך לבוא אליכם

דוד ביטן:  אני מקווה שזה יבוא היום

דוד ביטן:  מדובר על חידוש רישיונות רכב לחיילים

ארז מלול: הוא קיבל כבר

דוד ביטן: נתתם מראש את זה?     

אופיר כץ: כן, היום זה עולה

אופיר כץ:  הם ביקשו לכל הקריאות

דוד ביטן: אין סיבה לתת דחוף את מה שמונח כעת, כי החוק נכנס לתוקף בעוד חצי שנה

דוד ביטן:  אם יש זמן היום במליאה תעלו את זה

דוד ביטן:  זה חוק ללא הסתייגויות

דוד ביטן:  זו רפורמה חשובה שאם אתה דוחה את תחילת החוק זה דוחה אחר כך בעוד יומיים-שלושה

דוד ביטן:  מדובר פה על רפורמה שצריך להעביר מהר, כי זה מסר לציבור הרחב, לציבור היבואנים שלא מעכבים

דוד ביטן:  אני בעצמי העברתי את זה בוועדה לראש סדר היום, עשיתי ארבע ישיבות, גמרתי את זה מהר

דוד ביטן:  אני מבקש, למרות שאין כל כך דחיפות בעניין לאור זה שהחוק נכנס לתוקף יותר מאוחר, כן לאשר את זה

דוד ביטן:  זו סמכות ועדת הכנסת להעלות את זה

אופיר כץ: אתה אומר שהמסר יעשה את האפקט

דוד ביטן: המסר חשוב

אופיר כץ: אם כך, מי בעד?     

אופיר כץ: אושר

אופיר כץ: ישיבות מליאת הכנסת בימי שלישי בשבוע – הארכת תוקף החלטת הוועדה

אופיר כץ:  אנחנו נצביע על מחר

אופיר כץ:  לגבי שבוע הבא נראה

משה רוט: פעם אחת?     

אופיר כץ: כן

משה רוט: ועל שלישי הבא?     

אופיר כץ: אם יהיה צורך נתכנס

אופיר כץ:  מי בעד?     

אופיר כץ: אושר

אופיר כץ: בקשת הממשלה להקדמת הדיון בהצעת חוק לתיקון פקודת בתי הסוהר (מס' 64 – הוראת שעה –חרבות ברזל) (מצב חירום כליאתי) (תיקון), התשפ"ד-2024 (מ/1704), בכל הקריאות

אופיר כץ:  יציג יועץ השר בבלי, בקשה

דוד לוי: כפי שכולם יודעים, המצב בבתי הסוהר לא פשוט

דוד לוי:  פקודת בתי הסוהר קובעת תקן כליאה של 14,500 אסירים

דוד לוי:  עוד לפני המלחמה מצבת הכלואים, האסירים והעצורים הייתה כ-2,000 מעל המספר, כשבעקבות המלחמה עלינו ב-3,700 אסירים

דוד לוי:  אנחנו עומדים היום על 20,098

דוד לוי:  עם התחלת המלחמה עברה הצעת חוק שמאפשרת הצפפה, מה שמאפשר לדחוף יותר אסירים ולא לעמוד בבג"ץ שטח המחייה שקבע הוראות בעניין, כולל להלין אסירים - בעיקר אסירים ביטחוניים - על מזרנים

דוד לוי:  הוראת השעה תפוג ב-18

דוד לוי: 1, לכן אנחנו מבקשים להאריך אותה בארבעה חודשים נוספים כדי להתמודד עם המצב הזה

משה רוט: האם החוק מתייחס לכל האסירים?     

דוד לוי: כן, לכל האסירים, אבל כשזה מגיע לאסירים הביטחוניים, מן הסתם שם המאסה הקריטית

משה רוט: היישום הוא באסירים הביטחוניים, אבל החוק לא מתייחס - -      

שמחה רוטמן: כיושב ראש ועדת חוקה אני מבקר רשמית בבתי הכלא

שמחה רוטמן:  עשיתי שתי ביקורת בנושאים האלה בשבועות האחרונים גם בבית סוהר שיש בו ביטחוניים וגם בבית סוהר שאין בו ביטחוניים

שמחה רוטמן:  מאחר ובאגפים המותאמים לביטחוניים יש את עיקר הגידול אז ממילא שם מתרחשת ההצפפה

שמחה רוטמן:  אתה לא יכול לשלוח אסיר ביטחוני לאגף הלא ביטחוני כי צריך התאמות אחרות

משה רוט: אני לא רוצה שינצלו את זה

שמחה רוטמן: כאשר ביקרתי בבתי הכלא שבהם אין ביטחוניים הסבירו לי שמדובר בטיפה יותר, לא משמעותית יותר מהרגיל

שמחה רוטמן:  בביטחוניים יש את ההצפפה

משה רוט: אני חושש שישתמשו בסעיף כזה שבאמת מיועד לאסירים ביטחוניים והוא זמני גם לגבי אסירים לא ביטחוניים

שמחה רוטמן: החשש הזה בפרקטיקה לא קיים, כי כאשר העומס הגדול מתרחש בביטחוניים אין סיבה לצופף את הרגילים

משה רוט: זה קרה בעבר

שמחה רוטמן: יש הצפפה גם לאסירים ולעצירים הרגילים, אבל לא ההצפפה החריגה הזאת

שמחה רוטמן:  ההצפפה החריגה הזאת נובעת בעיקר מהגידול באסירים הביטחוניים, והאסירים הביטחוניים לא יושבים באותם אגפים

אופיר כץ: מי בעד לאשר את הפטור בכל הקריאות?      

אופיר כץ: אושר

אופיר כץ: אושר פה אחד

אופיר כץ:  תודה רבה, הישיבה נעולה